Professor: Alle forudsigelser er gjort til skamme

Valgforsker og professor ved Københavns Universitet Kasper Møller Hansen er umiddelbart en smule overrasket over, at valgdeltagelsen slår alle tidligere rekorder. Det skyldes blandt andet, at parlamentsvalget har ligget i samme periode som folketingsvalget, der skal afholdes 5. juni.

Læs også : Stolt Lars Løkke: Tyder på det bedste valg nogen sinde

- Men alle de forudsigelser er gjort til skamme. Rekorden er ikke bare slået, den er slået massivt, siger han.

Kasper Møller Hansen hæfter sig blandt andet ved, at valgdeltagelsen generelt i Europa har været høj.

Det kan blandt andet skyldes hele polemikken om Storbritanniens udtræden af EU.

- Brexit har skabt støtte til det europæiske og har også været med til at skabe opmærksomhed omkring EU-parlamentsvalget, siger han.

I og med, at valgresultat er mere end seks procentpoint højere, så er vurderingen fra professoren, at alle aldersgrupper i Danmark har hævet deres stemmeprocent.

- Det er nærliggende at tro, at de unge - som historisk set har været svære at mobilisere - har hævet deres stemmeprocent betragteligt. Men det får vi først at se i løbet af de næste par dage.